**Ministru kabineta rīkojuma projekta**

**„Par finansējuma piešķiršanu Iekšlietu ministrijas padotībā esošajām iestādēm nepieciešamo būvju (ēku) Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001)** **Čiekurkalna 1.līnijā 1 k-1, Rīgā (attīstības II posms - būvniecības 2.kārta (10.korpuss – daudzlīmeņu autostāvvieta), 3.kārta (15.korpuss – biroju ēka) un 6.kārta (11.korpuss – sporta komplekss)) nomas maksas, uzturēšanas, aprīkojuma iegādes un pārcelšanās izdevumu segšanai pēc būvniecības pabeigšanas” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 9.augusta sēdes protokollēmuma (prot.Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” (turpmāk - Ministru kabineta protokollēmums Nr.47) 2.2.apakšpunktā dotais uzdevums:  „2. Atbalstīt šādus būvniecības projektus:  2.2. Iekšlietu ministrijas padotībā esošajām iestādēm nepieciešamo būvju (ēku) būvniecība un rekonstrukcija Gaujas ielā 15, Rīgā (no 11.10.2012. – Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā) (attīstības II posms – būvniecības 3. un 5.kārta, t.i., esošās ēkas ar būves kadastra apzīmējumu 0100 087 0149 001 rekonstrukcija (15.korpuss – biroju ēka), esošās ēkas ar būves kadastra apzīmējumu 0100 087 0149 010 rekonstrukcija (12. un 13.korpuss – biroju ēka) un vienlaikus risināt jautājumu par transportlīdzekļu stāvvietu skaita atbilstību normatīvo aktu prasībām), nosakot:  2.2.1. Finanšu ministrijai līdz 2012.gada 2.janvārim, izvērtējot optimālāko būvniecības darbu finansēšanas modeli, iesniegt Iekšlietu ministrijai informāciju par 2.2.apakšpunktā minēto objektu provizorisko nomas maksas apmēru un plānotajiem būvniecības pabeigšanas un nomas līgumsaistību sākuma termiņiem;  2.2.2. Iekšlietu ministrijai pēc šī protokollēmuma 2.2.1.apakšpunktā dotā uzdevuma izpildes līdz 2012.gada 15.martam, normatīvajos aktos noteiktajā kārtībā iesniegt Ministru kabinetā rīkojuma projektu par šī protokollēmuma 2.2.apakšpunktā minētā objekta telpu provizoriskās nomas maksas, kas Iekšlietu ministrijai būs jāmaksā valsts akciju sabiedrībai „Valsts nekustamie īpašumi”, pārcelšanās un aprīkojuma iegādes izdevumu iekļaušanu likumprojekta „Par valsts budžetu 2013.gadam” ilgtermiņa saistībās, norādot būvniecības plānotos pabeigšanas un nomas līgumsaistību sākuma termiņus;  2.2.3. Finanšu ministrijai (valsts akciju sabiedrībai „Valsts nekustamie īpašumi”) pēc šī protokollēmuma 2.2.2.apakšpunktā minētā Ministru kabineta rīkojuma pieņemšanas normatīvajos aktos noteiktā kārtībā veikt šī protokollēmuma 2.2.apakšpunktā minētā objekta būvniecības darbus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrija, lai izpildītu Ministru kabineta protokollēmuma Nr.47 2.2.apakšpunktā doto uzdevumu risināt jautājumu par transportlīdzekļu stāvvietu skaita atbilstību normatīvo aktu prasībām, nolēma Ministru kabineta protokollēmuma Nr.47 2.2.apakšpunktā minētā 12. un 13.korpusa rekonstrukcijas projekta vietā virzīt Ministru kabineta protokollēmuma Nr.47 3.1.2.apakšpunktā minēto 2.kārtas būvniecības projektu - daudzlīmeņu autostāvvietas (10.korpuss) būvniecību.  Daudzlīmeņu autostāvvietas (10.korpusa) būvniecība ļaus nodrošināt Rīgas domes 2005.gada 20.decembra saistošajos noteikumos Nr.34 „Rīgas teritorijas izmantošanas un apbūves noteikumi” noteikto transportlīdzekļu stāvvietu skaitu. Bez minētā būvniecības projekta objektu maiņas (12. un 13.korpusa vietā virzīt 10.korpusu) un daudzlīmeņu autostāvvietas izbūves nevarēs tikt nodots ekspluatācijā Ministru kabineta protokollēmuma Nr.47 2.2.apakšpunktā minētā būvniecības projekta 3.kārtas objekts – biroju ēka (15.korpuss).  Vienlaikus Iekšlietu ministrijā ir aktualizēts jautājums par Iekšlietu ministrijas iestāžu (Valsts policijas, Drošības policijas, Valsts robežsardzes), specvienību „Alfa” un „Omega” nepietiekamo nodrošinājumu ar šautuvēm. Stāvoklis ar šautuvēm Rīgā ir kritisks, šobrīd Iekšlietu ministrijas rīcībā esošās šautuves Ezermalas ielā 8A, Rīgā un Klijānu ielā 4, Rīgā ir pārslogotas, papildus no Rīgas pilsētas pašvaldības tiek nomātas šautuves telpas Ērgļu ielā 2, Rīgā. Šautuves Ezermalas ielā 8A un Ērgļu ielā 2 ir novecojušas, bet mūsdienu prasībām atbilst tikai šautuve Klijānu ielā 4. Visas minētās šautuves ir iespējams izmantot tikai sporta šaušanai vai sākotnējai darbinieku apmācībai.  Lai pildītu Valsts policijai noteiktos uzdevumus darbinieku apmācībai, ir nepieciešama 3600 vai 1800 šautuve, kas ļautu modelēt dažādas situācijas, kurās tiek izmantots vai pielietots šaujamierocis, Valsts policijas darbinieku apmācībai un treniņiem ir nepieciešama taktisko apmācību zona, lai šaušanas nodarbības laikā būtu iespēja iemācīties strādāt ar ieroci grupā, stresa situācijā, pārvietoties ar pielādētu šaujamieroci, iekļūt telpās, izmantot taktisko moduļu zonu un taktisko torni.  Visu augstāk minēto taktiskajai šautuvei nepieciešamo prasību izpilde ir paredzēta arhitektu biroja SIA „Sarma&Norde Arhitekti” izstrādātajā Iekšlietu ministrijas administratīvo ēku kompleksa Rīgā, Gaujas ielā 15 (Iekšlietu ministrijas ēku kompleksa uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā) attīstības II etapa 6.kārtas (sporta kompleksa) būvniecības tehniskajā projektā.  Iekšlietu ministrija, lai atrisinātu ar šautuvēm Rīgā saistītās problēmas, nolēma Ministru kabineta protokollēmuma Nr.47 2.2.apakšpunktā minētā 12. un 13.korpusa rekonstrukcijas projekta vietā virzīt arī Ministru kabineta protokollēmuma Nr.47 3.1.2.apakšpunktā minēto 6.kārtas būvniecības projektu – sporta kompleksa (11.korpuss) būvniecību.  Lai optimizētu būvniecības izmaksas un veiktu 2., 3. un 6.kārtas objektu būvniecību iepriekš ar Ministru kabineta protokollēmuma Nr.47 2.2.apakšpunktu konceptuāli atbalstīto objektu izmaksu ietvaros, par šiem jautājumiem 2012.gada 3.jūlijā notika sanāksme ar Iekšlietu ministrijas, valsts akciju sabiedrības „Valsts nekustamie īpašumi” un arhitektu biroja SIA „Sarma&Norde Arhitekti” pārstāvju piedalīšanos (turpmāk – 2012.gada 3.jūlija sanāksme). Šajā sanāksmē tika prezentēti četri iespējamie kompleksa attīstības II etapa risinājumu optimizācijas varianti.  Ņemot vērā nepieciešamību Iekšlietu ministrijas kompleksā nodrošināt transportlīdzekļu stāvvietu skaita atbilstību normatīvo aktu prasībām (izpildīt Ministru kabineta protokollēmuma Nr.47 2.2.apakšpunktā doto uzdevumu) un to, ka šobrīd iekšlietu sistēmas iestādēm ir kritisks stāvoklis ar šautuvēm Rīgā, Iekšlietu ministrija akceptēja variantu, kas attīstības II posmā paredzēja veikt 2.kārtas un 6.kārtas būvniecību ar minimizētu būvniecības programmu un 3.kārtas būvniecību ar precizētu būvniecības programmu. Minimizēto būvniecības programmu ietvaros 2.kārtā tika paredzēts izbūvēt 10.korpusa autostāvvietu daļu, bet neizbūvēt arhīvu daļu, 6.kārtā - izbūvēt 11.korpusa šautuves daļu, bet neizbūvēt universālo sporta zāli. Neizbūvējamajām 10. un 11.korpusa daļām tika paredzēts veikt nulles cikla būvdarbus. Precizētās 3.kārtas ietvaros 15.korpusā, saskaņā ar Iekšlietu ministrijas 2012.gada 3.jūlija sanāksmē izteikto priekšlikumu, netika paredzēts izbūvēt īslaicīgās aizturēšanas vietu, bet tās vietā izbūvēt biroju telpas policijas struktūrām.  Iekšlietu ministrija 2012.gada 6.jūlija vēstulē Nr. 1-89/2020 lūdza valsts akciju sabiedrību „Valsts nekustamie īpašumi” iesniegt Iekšlietu ministrijai ar Finanšu ministriju saskaņotu informāciju par kopējo nepieciešamo finansējuma apjomu (pa gadiem) šiem attīstības II posma objektiem.  2012.gada 14.augustā valsts akciju sabiedrība „Valsts nekustamie īpašumi” iesniedza Iekšlietu ministrijai Ministru kabineta protokollēmuma Nr.47 2.2.1.apakšpunktā minēto informāciju par būvniecības projekta attīstības II posma provizoriskajiem kapitālieguldījumiem (sadalījumā pa gadiem), par nomas maksas apmēriem un to ietekmes uz valsts budžetu izvērtējumu atbilstoši valsts akciju sabiedrības „Valsts nekustamie īpašumi” kapitālieguldījumu finansēšanas variantam, kas paredzēja, ka būvniecības darbu kapitālieguldījumi tiek finansēti no valsts budžeta dotācijas no vispārējiem ieņēmumiem 2014.-2017.gadā, un tie netiek ietverti minimālajā nomas maksā, par plānotajiem būvniecības darbu pabeigšanas un nomas līgumsaistību sākuma termiņiem.  Saskaņā ar aprēķiniem 2.kārtas (10.korpusa) un 6.kārtas (11.korpusa) objektu būvniecību tika paredzēts veikt 5.kārtas būvniecības (12. un 13.korpusu – esošo biroju ēku rekonstrukcija) vietā un tās provizoriskā finansējuma ietvaros, kas konceptuāli tika atbalstīts ar Ministru kabineta protokollēmuma Nr.47 2.2.apakšpunktu.  2013.gada 21.februārī valsts akciju sabiedrība „Valsts nekustamie īpašumi” iesniedza Iekšlietu ministrijai (valsts akciju sabiedrības „Valsts nekustamie īpašumi” 2013.gada 21.februāra vēstule Nr.41/2368) 2012.gada 14.augustā sniegtās informācijas precizējumu. Iekšlietu ministrija, izmantojot šo precizēto informāciju par būvniecības darbu finansēšanas variantu, kas paredzēja valsts akciju sabiedrības „Valsts nekustamie īpašumi” kapitālieguldījumu finansēšanu no valsts budžeta dotācijas no vispārējiem ieņēmumiem, un saskaņā ar Ministru kabineta 2013.gada 5.februāra rīkojuma Nr.40 „Par likumprojekta „Par vidēja termiņa budžeta ietvaru 2014., 2015. un 2016.gadam” un likumprojekta „„Par valsts budžetu 2014.gadam” sagatavošanas grafiku” pielikuma 4.punktu iesniedza izskatīšanai Finanšu ministrijai (Iekšlietu ministrijas 2013.gada 4.jūnija vēstule Nr.1-38/1498) un Pārresoru koordinācijas centram (Iekšlietu ministrijas 2013.gada 4.jūnija vēstule Nr.1-38/1499) jauno politikas iniciatīvu, kas paredzēja Iekšlietu ministrijas padotībā esošajām iestādēm nepieciešamo būvju (ēku) būvniecību un rekonstrukciju Gaujas ielā 15, Rīgā (no 11.10.2012. – Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā) 2014.-2016.gadā finansēt no Finanšu ministrijas budžeta apakšprogrammas 41.13.00 „Finansējums VAS „Valsts nekustamie īpašumi” īstenotajiem projektiem un pasākumiem”.  Ministru kabinetā šī Iekšlietu ministrijas jaunās politikas iniciatīva, kas uzliek ievērojamu papildu slogu valsts budžetam 2014.-2016.gadā, atbalstu neguva.  Iepriekš minēto minimizēto kompleksa attīstības II posma objektu būvniecības programmu ietvaros 10.korpusā (daudzlīmeņu autostāvvieta) netika paredzēts izbūvēt būvniecības projektā paredzētās Iekšlietu ministrijas Informācijas centra arhīva telpas, bet 11.korpusā (sporta komplekss) – projektā paredzēto universālo sporta zāli. Šo objektu daļēja izbūve neatrisina Iekšlietu ministrijas iestāžu akūtās problēmas, kas saistītas ar Iekšlietu ministrijas Informācijas centra nodrošinājumu ar arhīva telpām, Pilsonības un migrācijas lietu pārvaldes nodrošinājumu ar arhīvu un darba telpām, Iekšlietu ministrijas struktūru nodrošinājumu ar sporta nodarbību telpām.  Saskaņā ar Iekšlietu ministrijas 26.03.2012. iekšējo noteikumu Nr.1-10/10 „Iekšlietu ministrijas lietvedības noteikumi” (turpmāk – noteikumi Nr.1-10/10) prasībām Iekšlietu ministrijas Informācijas centra Arhīva nodaļai jāpieņem glabāšanā Iekšlietu ministrijas un visu tās padotībā esošo iestāžu pastāvīgi un uz laiku (10 un vairāk gadu) glabājamās lietu nomenklatūras lietas, jānodrošina pastāvīgi glabājamo lietu (dokumentu) uzglabāšanu līdz to nodošanai valsts glabāšanā Latvijas Nacionālajā arhīvā, kā arī uz laiku glabājamo lietu (dokumentu) uzglabāšanu līdz tiem noteiktā glabāšanas termiņa beigām.Arhīva nodaļai ir 14 arhīva glabātavu telpas ar kopējo platību 1400 m2 Čiekurkalna 1.līnijā 1, Rīgā. Saskaņā ar Iekšlietu ministrijas Iekšējā audita nodaļas 2013.gada 27.decembra audita ziņojumu „Ministrijas un tās padotībā esošo iestāžu ilgtermiņa un pastāvīgi glabājamo lietu (dokumentu un datu) uzkrāšana, uzskaite, izmantošana un saglabāšana līdz to nodošanai valsts arhīvā” esošās arhīva glabātavas ir aizpildītas par 80%, līdz ar to noteikumu Nr.1-10/10 prasības nevar tikt izpildītas pilnā apjomā. Papildus minētajam esošajās arhīva glabātavu telpās nevar tikt nodrošināts Ministru kabineta 2012.gada 6.novembra noteikumu Nr.748 „Dokumentu un arhīvu pārvaldības noteikumi” (turpmāk – MK noteikumi Nr.748) prasībām atbilstošs mikroklimats (gaisa temperatūra un relatīvais mitrums).  Iekšlietu ministrijas Pilsonības un migrācijas lietu pārvaldes (turpmāk – Pārvalde) klientu apkalpošanas nodaļās un centrālajās struktūrvienībās ir būtiski palielinājies uzkrāto personu uzskaites dokumentu un Pārvaldes arhīva dokumentu apjoms, šo dokumentu uzglabāšanai trūkst telpas, dokumentu saglabāšana esošajās telpās nevar tikt nodrošināta atbilstoši visām spēkā esošo normatīvo aktu prasībām.  Pārvaldes dokumentu arhīva vajadzībām Čiekurkalna 1.līnijā 1, Rīgā izmantojama tikai viena dokumentu krātuve un tajā vienuviet jāuzglabā Pārvaldes īslaicīgi glabājamie un pastāvīgi glabājamie dokumenti. Līdz ar to Arhīvu likuma un MK noteikumu Nr.748 prasība par īslaicīgi glabājamo dokumentu atsevišķu uzglabāšanu no pastāvīgi glabājamiem un ilgstoši glabājamiem dokumentiem var tikt izpildīta tikai daļēji.  Sakarā ar Naturalizācijas pārvaldes funkciju pārņemšanu Pārvaldē veidojas jauns pastāvīgi glabājamo lietu apraksts, līdz ar to šajā krātuvē samazinās īslaicīgi glabājamo dokumentu izvietošanas iespēja un Pārvalde nevar pieņemt glabāšanā teritoriālo nodaļu īslaicīgi glabājamos dokumentus. Problēmas ar īslaicīgi glabājamo dokumentu uzglabāšanu veidojas arī Pārvaldes centrālajām struktūrvienībām.  Personu uzskaites dokumenti (personu pirmuzskaites lietas, pasu uzskaites grāmatas, vīzu anketas, personu iesniegumi par pasu izdošanu, personu pieteikumi personu apliecinoša dokumenta (pases un personas apliecības) izsniegšanai, personu lietas (migrācija, personu tiesiskais statuss, patvēruma meklētāji, repatrianti u.c.)) pašlaik lielā apjomā glabājas visās Pārvaldes teritoriālajās nodaļās 30 vietās Latvijas pilsētās (tajā skaitā nomātās telpās) un centrālajā glabātuvē Čiekurkalna 1.līnijā 1, Rīgā (trīs dokumentu krātuves). Ar šiem dokumentiem tiek veikts ikdienas darbs, tāpēc tos nav iespējams nodot valsts glabāšanā vai glabāt ārpus Pārvaldes telpām. Sakarā ar imigrācijas un emigrācijas procesiem un jaunu personu apliecinošu dokumentu pieprasījumiem šo dokumentu apjoms ļoti strauji palielinās.  Telpu trūkuma dēļ centrālajā glabātuvē nevar tikt nodrošināta šo dokumentu vienkopus glabāšana un aprite Čiekurkalna 1.līnijā 1, Rīgā, nevar tikt samazināts teritoriālo nodaļu nomājamo telpu apjoms republikas pilsētās, nevar tikt nodrošināta šo nodaļu cilvēkresursu efektīva izmantošana pamatfunkciju veikšanai klientu apkalpošanā.  Darba telpu trūkuma dēļ Pārvaldes darbinieki ir spiesti veikt dokumentu apstrādi dokumentu krātuvēs (telpās bez dabiskā apgaismojuma, ar specifisku mikroklimatu, kas neatbilst prasībām darba telpām), līdz ar to nevar tikt nodrošināta MK noteikumu Nr.748 prasību izpilde, kas aizliedz apvienot arhīvglabātavu ar darba telpu.  Pārvaldes Personalizācijas (pasu) centrs (turpmāk – Pasu centrs) izvietots ēkā Bruņinieku ielā 72b, Rīgā. Saskaņā ar ārvalstu drošības ekspertu vērtējumu pats ēkas izvietojums rada iespējamus apdraudējumus tajā izvietotajam paaugstinātās drošības riska objektam. Sakarā ar telpu trūkumu Čiekurkalna 1.līnijā 1, Rīgā Pasu centrs nevar tikt izvietots vienotā kompleksā ar pārējām Pārvaldes struktūrvienībām, tas papildus rada darba apgrūtinājumu, palielina izdevumus Pasu centra darbības nodrošināšanai.  Visas ar arhīvu telpu, darba telpu trūkumu, ar iestāžu darba organizāciju un drošības prasību izpildi saistītās problēmas pilnībā var tikt atrisinātas, Informācijas centra Arhīva nodaļai izbūvējot jaunas, palielinātas platības telpas, bet atbrīvotās Informācijas centra Arhīva nodaļas telpas Čiekurkalna 1.līnijā 1, Rīgā izmantojot Pārvaldes vajadzībām (Pārvaldes centrālā dokumentu glabātava, darba telpas un Pasu centrs).  Jaunu, visām normatīvajām prasībām atbilstošu Informācijas centra Arhīvu nodaļas telpu izbūve paredzēta arhitektu biroja SIA „Sarma&Norde Arhitekti” izstrādātajā Iekšlietu ministrijas administratīvo ēku kompleksa Gaujas ielā 15, Rīgā (no 11.10.2012. – Iekšlietu ministrijas ēku kompleksa uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā) attīstības II posma 2.kārtas (daudzlīmeņu autostāvvieta) būvniecības tehniskajā projektā.  Iekšlietu ministrija, lai atrisinātu jautājumu par transportlīdzekļu stāvvietu skaita atbilstību normatīvo aktu prasībām, lai atrisinātu akūtās problēmas, kas saistītas ar Iekšlietu ministrijas Informācijas centra nodrošinājumu ar arhīva telpām, ar Pilsonības un migrācijas lietu pārvaldes nodrošinājumu ar dokumentu glabātavām un darba telpām, ar telpu atbilstību drošības prasībām, virza Ministru kabineta protokollēmuma Nr.47 3.1.2.apakšpunktā minēto 2.kārtas būvniecības projektu - daudzlīmeņu autostāvvietas (10.korpuss) būvniecību pilnā apjomā.  Ņemot vērā to, ka Iekšlietu ministrijai Rīgā nav sporta zāles, kur kvalitatīvi paaugstināt darbinieku vispārējo fizisko un speciālo profesionālo sagatavotību, veikt darbinieku un policijas dienesta kandidātu fiziskās sagatavotības spēju pārbaudes, pieņemt ikgadējās ieskaites, Iekšlietu ministrijā ir aktualizēts jautājums par Iekšlietu ministrijas iestāžu (Valsts policijas, Drošības policijas, Valsts robežsardzes, Valsts ugunsdzēsības un glābšanas dienesta (turpmāk – VUGD))), specvienību „Alfa” un „Omega” nepietiekamo nodrošinājumu ar sporta nodarbību telpām Rīgā.  Esošo sporta nodarbību telpu Klijānu ielā 4, Rīgā un Ezermalas ielā 8A, Rīgā kapacitāte ir nepietiekama, telpas un to aprīkojums novecojuši. Valsts policijas un Drošības policijas darbinieki, specvienību „Alfa” un „Omega” darbinieki ir spiesti izmantot sporta nodarbību prasībām neatbilstošas bijušo auditoriju telpas Ezermalas ielā 8A, Rīgā. Šo telpu norobežojošo konstrukciju tehniskais stāvoklis ir neapmierinošs, telpās nevar tikt nodrošināts nepieciešamais mikroklimats (nav ventilācijas, pazemināta vai paaugstināta gaisa temperatūra), sporta nodarbību vietās nav nodrošināti nepieciešamie sanitāri higiēniskie apstākļi (dušas, tualetes). VUGD darbiniekiem nav slēgtu telpu speciālajiem treniņiem (skrejceļš, treniņu siena) ziemas periodā.  Visas ar sporta nodarbību telpām un to aprīkojumu saistītās problēmas atrisinātas arhitektu biroja SIA „Sarma&Norde Arhitekti” izstrādātajā 11.korpusa (sporta kompleksa) tehniskajā projektā, kurā paredzēts izbūvēt un aprīkot universālu sporta zāli vietēja mēroga sacensībām un treniņiem basketbolā, volejbolā, handbolā, cīņas zāli ar diviem džudo laukumiem, trenažieru un smagatlētikas zāli, aerobikas zāli, ugunsdzēsēju treniņu zonu (skrejceļš, treniņu siena – 2 celiņi), nepieciešamās palīgtelpas (sportistu un treneru ģērbtuves, dušas, tualetes, inventāra noliktavas).  Iekšlietu ministrija, lai atrisinātu problēmas, kas saistītas ar Iekšlietu ministrijas iestāžu nodrošinājumu ar šautuvju un sporta nodarbību telpām Rīgā, virza Ministru kabineta protokollēmuma Nr.47 3.1.2.apakšpunktā minēto 6.kārtas būvniecības projektu – sporta kompleksa (11.korpuss) būvniecību pilnā apjomā. Salīdzinot ar iepriekš virzīto daļējas izbūves variantu, šī 6.kārtas projekta (un arī 2.kārtas projekta) realizācija pilnā apjomā ļaus ekonomēt pārprojektēšanai nepieciešamos finanšu līdzekļus.  Bez minētajiem 2. un 6.kārtas būvniecības projektiem Iekšlietu ministrija virza Ministru kabineta protokollēmuma Nr.47 2.2.apakšpunktā konceptuāli atbalstīto 3.kārtas būvniecības projektu - esošās ēkas ar būves kadastra apzīmējumu 0100 087 0149 001 rekonstrukciju (15.korpusa – biroju ēkas izbūve ar precizētu būvniecības programmu).  Ņemot vērā iepriekš minēto, un, lai Finanšu ministrija (valsts akciju sabiedrība „Valsts nekustamie īpašumi”) varētu nodrošināt Ministru kabineta protokollēmuma Nr.47 2.2.3.apakšpunktā dotā uzdevuma izpildi, t.i., uzsāktu Iekšlietu ministrijas padotībā esošajām iestādēm nepieciešamo būvju (ēku) Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā (attīstības II posms – būvniecības 2.kārta, 3.kārta un 6.kārta) būvniecības darbus, nepieciešams pieņemt Ministru kabineta lēmumu par finansējuma piešķiršanu minētā būvniecības projekta izdevumu segšanai.  Valsts akciju sabiedrība „Valsts nekustamie īpašumi” 2014.gada 3.jūlijā ir iesniegusi Iekšlietu ministrijai un Nodrošinājuma valsts aģentūrai (valsts akciju sabiedrības „Valsts nekustamie īpašumi” 30.06.2014. vēstule Nr.6/9883) informāciju par būvniecības finansēšanas modeli, kas neuzliek papildu slogu valsts budžetam 2014.-2017.gados (būvniecības darbu izpildei valsts akciju sabiedrība „Valsts nekustamie īpašumi” piesaista kapitālu, būvniecības izmaksas tiek iekļautas nomas maksā, kas Iekšlietu ministrijai būs jāmaksā valsts akciju sabiedrībai „Valsts nekustamie īpašumi” nomas termiņā – 20 gados, sākot no 2018.gada 1.oktobra) (detalizēta informācija par minēto būvniecības 2.kārtas (10.korpuss), 3.kārtas (15.korpuss) un 6.kārtas (11.korpuss) objektu nomas maksas apmēriem, par nomas maksas aprēķina metodiku, par nomas maksas būtiskākās sastāvdaļas – būvniecības un rekonstrukcijas darbu kapitālieguldījumu apmēriem un to sadalījumu pa gadiem projekta realizācijas laikā, par būvniecības aktivitāšu laika grafiku, par nomas līgumsaistību sākuma termiņu un par nomas maksas ietekmi uz valsts budžeta naudas plūsmu (sadalījumā pa gadiem) iekļauta anotācijas 1.pielikumā). Šajos nomas maksas aprēķinos ir ņemtas vērā arī esošo būvniecības tehnisko projektu pārprojektēšanas, ekspertīzes un pārakceptēšanas izmaksas.  Nomas maksas aprēķinos izmantotais būvniecības kapitālieguldījumu apjoms var tik precizēts pēc būvniecības tehnisko projektu akceptēšanas, kapitālieguldījumu apjoms un būvdarbu pabeigšanas termiņš (nosaka nomas līgumsaistību sākuma termiņu) var tikt precizēts pēc būvniecības līguma noslēgšanas un būvniecības darbu laikā.  Līdz ar to kopumā aprēķinātais nomas maksas apjoms un nomas līgumattiecību sākuma termiņš ir provizoriski, nepieciešamības gadījumā tie var tikt precizēti projektu realizācijas gaitā, tie precizējami pēc būvju (ēku) (turpmāk – objekti) pieņemšanas ekspluatācijā atbilstoši faktiskajām būvniecības, piesaistītā kapitāla un pārvaldīšanas (tajā skaitā apsaimniekošanas) izmaksām un faktiskajiem būvniecības pabeigšanas termiņiem.  Objektu ekspluatācija pēc būvniecības pabeigšanas nevar tikt nodrošināta bez finansējuma to uzturēšanas izdevumu (maksa par izmantoto siltumenerģiju un elektroenerģiju, par ūdeni un kanalizāciju, par atkritumu izvešanu) segšanai. Provizorisko uzturēšanas izdevumu aprēķina metodika un aprēķinu rezultāti iekļauti anotācijas 2.pielikumā.  Objektu ekspluatācija atbilstoši to plānotajām funkcijām pēc būvniecības pabeigšanas nevar tikt uzsākta bez attiecīga telpu aprīkojuma (mēbelēm, biroja un sadzīves tehnikas, cita aprīkojuma, tajā skaitā normatīvajām prasībām atbilstoša aprīkojuma valsts noslēpuma statusā esošas informācijas apstrādei un glabāšanai, sporta kompleksa šautuves daļas tehnoloģiskā aprīkojuma), līdz ar to 2018.gadā nepieciešams vienreizējs finansējums šo objektu aprīkojuma iegādes izdevumu segšanai (detalizēts aprīkojuma iegādes izdevumu aprēķins iekļauts anotācijas 3.pielikumā).  Aprīkojuma iegādes izdevumu aprēķinā daļēji izmantota informācija par kopējo darbavietu skaitu un to nepieciešamo aprīkojumu un daļēji – esošo projektu informācija par mēbeļu un iekārtu izvietojumu telpās. 15.korpusa telpās izvietojamo mēbeļu specifikācija var tikt precizēta pēc esošā būvniecības projekta pārprojektēšanas, kuras gaitā tiek precizētas telpu platības, konfigurācija un tajās izveidojamo darbavietu skaits. Līdz ar to aprīkojuma iegādes izdevumi pa atsevišķām pozīcijām var tikt precizēti atbilstoši veiktajam iepirkumam un precizētajiem objektu būvniecības projektiem.  Lai nodrošinātu iestāžu pārcelšanos uz jaunajām telpām, 2018.gadā nepieciešams vienreizējs finansējums pārcelšanās izdevumu segšanai (detalizēts pārcelšanās izdevumu aprēķins iekļauts anotācijas 4.pielikumā).  Ministru kabineta rīkojuma projektā valsts budžeta ilgtermiņa saistībās Iekšlietu ministrijai no 2018.gada 1.oktobra paredzēts finansējums nomas maksas izdevumu segšanai valsts akciju sabiedrībai „Valsts nekustamie īpašumi”, uzturēšanas izdevumu segšanai no 2018.gada 1.oktobra paredzēts attiecīgi palielināt Iekšlietu ministrijas bāzes izdevumus. Finansējums aprīkojuma iegādes izdevumu un pārcelšanās izdevumu segšanai paredzēts 2018.gadā.  Ministru kabineta rīkojuma projekta tiesiskā regulējuma mērķis ir izpildīt nepieciešamos nosacījumus Iekšlietu ministrijas padotībā esošajām iestādēm nepieciešamo būvju (ēku) Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) (10.korpuss – daudzlīmeņu autostāvvieta, 15.korpuss – biroju ēka un 11.korpuss – sporta komplekss) būvniecības projektu īstenošanai, šo objektu ekspluatācijas uzsākšanai un turpmākai apsaimniekošanai pēc būvniecības pabeigšanas, nodrošinot finansējuma piešķiršanu šo objektu nomas maksas, uzturēšanas, aprīkojuma iegādes un pārcelšanās izdevumu segšanai, kā arī nosakot konkrētus uzdevumus Finanšu ministrijai, Iekšlietu ministrijai un valsts akciju sabiedrībai „Valsts nekustamie īpašumi”.  Ministru kabineta rīkojuma projekts pilnībā atrisina šajā anotācijas punktā minētās problēmas. |
| 3. | Projekta izstrādē iesaistītās institūcijas | Nodrošinājuma valsts aģentūra, Iekšlietu ministrija, Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Sagatavojot Ministru kabineta rīkojuma projektu, tika precizētas Iekšlietu ministrijas padotībā esošajām iestādēm nepieciešamo būvju (ēku) Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā (attīstības II posms – būvniecības 2.kārta (10.korpuss – daudzlīmeņu autostāvvieta), 3.kārta (15.korpuss – biroju ēka) un 6.kārta (sporta komplekss)) būvniecības izmaksas, veikti provizoriskie nomas maksas un uzturēšanas izdevumu aprēķini, veikti aprīkojuma iegādes un pārcelšanās izdevumu aprēķini, atrisināts jautājums par transportlīdzekļu stāvvietu skaita atbilstību normatīvo aktu prasībām.  Šajā Ministru kabineta rīkojuma projektā ietvertie objektu provizoriskie nomas maksas izdevumi nepieciešamības gadījumā var tikt precizēti būvniecības projektu īstenošanas gaitā, šo objektu nomas maksas izdevumu un uzturēšanas izdevumu apjomi precizējami pēc minēto būvju (ēku) pieņemšanas ekspluatācijā. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.g.** | **2016.g.** | **2017.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Rīkojuma projekts šo jomu neskar. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |
| 5. Precizēta finansiālā ietekme: |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ministru kabineta rīkojuma projektam nav ietekmes uz valsts budžetu un pašvaldību budžetu naudas plūsmu no 2014.gada līdz 2017.gadam, ietekme uz valsts budžeta naudas plūsmu ir, sākot no 2018.gada.  Detalizētu informāciju par Iekšlietu ministrijas padotībā esošajām iestādēm nepieciešamo objektu Iekšlietu ministrijas ēku kompleksā uz zemes vienības (zemes vienības kadastra apzīmējums 0100 087 0368 001) Čiekurkalna 1.līnijā 1 k-1, Rīgā (10.korpuss (daudzlīmeņu autostāvvieta), 15.korpuss (biroju ēka), 11.korpuss (sporta komplekss)) provizoriskajiem nomas maksas un uzturēšanas izdevumiem (provizoriskās pastāvīgās izmaksas, sākot no 2018.gada), par aprīkojuma iegādes un pārcelšanās izdevumiem (vienreizējās izmaksas 2018.gadā) skatīt anotācijas 1., 2., 3. un 4.pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Eiropas kontu sistēmas metodoloģijai valsts akciju sabiedrības „Valsts nekustamie īpašumi” būvniecības darbu kapitālieguldījumiem, kas norādīti anotācijas 1.pielikuma 3., 4. un 5. tabulā, ir negatīva ietekme uz vispārējās valdības budžeta bilanci un tā sastāda:  2015.gadā - 837 336.13 *euro*;  2016.gadā - 1 881 582.84 *euro;*  2017.gadā - 37 945 253.97 *euro;*  2018.gadā - 22 892 591.25 *euro.*  Provizorisko pastāvīgo un vienreizējo izmaksu ietekmi uz valsts budžeta naudas plūsmu, sākot no 2018.gada, skatīt anotācijas 5.pielikumā. Izdevumi plānoti budžeta apakšprogrammā 40.02.00 „Nekustamais īpašums un centralizētais iepirkums”.  Ņemot vērā, ka rīkojuma projektā ietvertie nomas maksas izdevumi ir provizoriski un var mainīties pēc būvniecības tehnisko projektu akceptēšanas, būvniecības līguma noslēgšanas un būvniecības laikā, Ministru kabineta rīkojuma projektā iekļauti uzdevumi Finanšu ministrijai (valsts akciju sabiedrībai „Valsts nekustamie īpašumi”) nepieciešamības gadījumā veikt šo izdevumu precizēšanu un Iekšlietu ministrijai – iesniegt Ministru kabinetā rīkojumu projektus par attiecīgo ilgtermiņa saistību precizēšanu jau būvniecības projektu īstenošanas gaitā.  Rīkojuma projektā iekļautais plānotais nomas līguma sākuma termiņš var tikt precizēts būvniecības darbu laikā atbilstoši faktiski plānotajam būvniecības pabeigšanas termiņam.  Provizoriskās pastāvīgās izmaksas (objektu nomas maksa un uzturēšanas izdevumi) un to ietekme uz valsts budžetu precizējamas pēc būvniecības pabeigšanas (pēc objektu pieņemšanas ekspluatācijā).  Ministru kabineta rīkojuma projektā iekļauts uzdevums Finanšu ministrijai (valsts akciju sabiedrībai „Valsts nekustamie īpašumi”) pēc objektu pieņemšanas ekspluatācijā iesniegt Iekšlietu ministrijā precizētu nomas maksas aprēķinu (atbilstoši faktiskajām būvniecības, piesaistītā kapitāla un pārvaldīšanas, tajā skaitā apsaimniekošanas, izmaksām).  Uzturēšanas izdevumu aprēķini veikti pie 2013.gada komunālo pakalpojumu tarifiem, izmantojot esošo būvniecības projektu informāciju par telpu platībām, par objektu aprēķina elektriskajām slodzēm, par ūdens patēriņu. Šie izdevumu aprēķini precizējami pēc objektu pieņemšanas ekspluatācijā (atbilstoši aktuālajiem komunālo pakalpojumu tarifiem, precizētajiem projektiem un/vai faktiskajam patēriņam).  Ministru kabineta rīkojuma projektā iekļauts uzdevums Iekšlietu ministrijai pēc objektu pieņemšanas ekspluatācijā iesniegt Ministru kabinetā rīkojuma projektu par ilgtermiņa saistību (finansējums nomas maksas segšanai) un uzturēšanas izdevumu precizēšanu.  Izdevumi aprīkojuma iegādei pa priekšmetiem var tikt precizēti atbilstoši veiktajam iepirkumam un precizētajam būvniecības projektam. | | | | |

Anotācijas II, IV, V, VI un VII sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone–Godmane

30.01.2015 13:56

3747

J.Lagzdons, 67218657, 29142442

[juris.lagzdons@agentura.iem.gov.lv](mailto:juris.lagzdons@agentura.iem.gov.lv)